Encų kalba
Encų kalba (rus. Энецкий язык) – viena iš samodų kalbų, paplitusi Jenisiejaus žemupio dešiniajame krante (Rusijos Krasnojarsko krašto Taimyro rajonas). 2002 m. encų kalba kalbėjo 119 žmonių. Daugelis kalbėtojų yra vidutinio amžiaus ar vyresni, visiems rusų kalba yra antroji kalba. Kalba turi du labai besiskiriančius dialektus: somatu (rus. сомату – tundros dialektas, kitaip dar хантайский, туруханский; pe-bai (rus. пэ-бай – miškų dialektas, kitaip dar баихинский, карасинский, мангазейский. Encų kalba yra agliutinacinio tipo. Gramatiškai ir leksiškai artima nencų ir nganasanų kalboms dėl bendros kilmės ir ilgalaikių kontaktų. Pavadinimai nencas (nenesa), encas (enesa) ir nganasanas (nganasa) yra etimologiškai tapatūs.